Diari Oficial de la Generalitat Valenciana


Sumari del DOGV 4924, del 14-01-2005 (2004/13340)

ORDE de 29 de novembre de 2004, de la Conselleria de Cultura, Educació i Esport, per la qual s'aproven les bases i es convoca el premi a la labor dels llibreters de la Comunitat Valenciana en la difusió del llibre.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4924

Data del DOGV
:   14-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/13844


Data del document
:   29-11-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * premi cultural
    * distinció honorífica
    * llibreria

ORDE de 29 de novembre de 2004, de la Conselleria de Cultura, Educació i Esport, per la qual s'aproven les bases i es convoca el premi a la labor dels llibreters de la Comunitat Valenciana en la difusió del llibre. [2004/13495]
  
La Generalitat Valenciana, segons establix l'article 31.4 de l'Estatut d'Autonomia de la Comunitat Valenciana (Llei Orgànica 5/1982 d'1 de juliol), té competència exclusiva en matèria de cultura. I conforme a això, resulta oportú incentivar les iniciatives i activitats dels llibreters valencians que propicien la difusió del llibre i els hàbits de lectura.
  
Per tot això, fent ús de les facultats que em conferix l'article 35 de la Llei de la Generalitat Valenciana 5/83, de 30 de desembre, de Govern Valencià,
  
ORDENE
  
Primer
  
Es convoca un concurs públic per a la concessió del premi a la labor dels llibreters de la Comunitat Valenciana en la difusió del llibre per a l'any 2005 i s'aproven les bases per les quals es regix esta convocatòria, incloses en l'Annex I de la present orde, els models referents a la instància de sol·licitud (Annex II) i la fitxa de manteniment de tercers (Annex III).
  
Segon
  
L'import global màxim destinat a estes ajudes serà de quinze mil (15.000) euros i es farà efectiu a càrrec del pressupost de l'any 2005 de la Generalitat Valenciana, dins de l'aplicació pressupostària 82.33.13.471.99.4, dins de la línia T5502000, denominada Premi a la labor dels llibreters de la Comunitat Valenciana en la difusió del llibre i quedarà condicionada la concessió de les subvencions a l'existència en els esmentats pressupostos de crèdit adequat i suficient, de conformitat amb el que disposa l'Orde de 26 de setembre de 1994 (DOGV de 6 d'octubre de 1994), de la Conselleria d'Economia i Hisenda.
  
DISPOSICIÓ ADDICIONAL
  
Única
  
Conforme a l'Orde de 26 de setembre de 1994, de la Conselleria d'Economia i Hisenda, referent a la tramitació anticipada d'expedients de gasto, tots els actes dictats en l'expedient de subvenció que es convoca per la present orde estaran condicionats al fet que, en dictar la resolució de concessió de la subvenció, es mantinguen les mateixes circumstàncies de fet i de dret existents en el moment en què es produïren eixos actes.
  
DISPOSICIONS FINALS
  
Primera
  
Es delega en el director general del Llibre i Biblioteques la facultat de resoldre la concessió d'estos premis i se l'autoritza perquè, en l'àmbit de les seues competències, adopte les mesures necessàries per al desplegament i l'execució d'esta orde.
  
Segona
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, es podrà recórrer potestativament en reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'interposarà davant el conseller de Cultura, Educació i Esport, en el termini d'un mes comptador des de l'endemà de la publicació.
  
b) El recurs contenciós administratiu es plantejarà davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.
  
València, 29 de novembre de 2004
  
El conseller de Cultura, Educació i Esport,
  
ALEJANDRO FONT DE MORA TURÓN
  
ANNEX I
  
Bases de la convocatòria
  
Bases de la convocatòria per a l'adjudicació del premi a la labor dels llibreters de la Comunitat Valenciana en la difusió del llibre per a 2005.
  
Primera. Objecte de la convocatòria
  
Es concedirà un únic premi a una llibreria de la Comunitat Valenciana que haja destacat per la seua labor en la difusió del llibre i la promoció de la lectura durant el 2004.
  
Requisits dels sol·licitants
  
a) Els sol·licitants seran aquelles llibreries, la seu social de les quals estiga a la Comunitat Valenciana, que complisquen la finalitat del premi.
  
b) Les llibreries hauran de tindre una activitat ininterrompuda mínima de dos anys. La Comissió Tècnica de Valoració d'este premi podrà establir excepcions amb les llibreries que no complisquen este requisit, o siguen de nova creació, si la seua labor comporta un especial interés cultural o innovador.
  
Dotació
  
La dotació del premi és 15.000 euros i el beneficiari serà una llibreria.
  
Segona
  
No podran ser candidates al premi:
  
a) Aquelles llibreries pertanyents a organismes i empreses públiques.
  
b) Aquelles llibreries el sistema de vendes i la difusió de les quals siga únicament a través d'internet.
  
c) Aquelles llibreries en què la comercialització del llibre i la cultura escrita no siga l'element bàsic.
  
Tercera. Sol·licituds
  
1) El termini de presentació de sol·licituds serà de trenta dies hàbils, comptadors des de l'endemà de la publicació d'esta convocatòria en el Diari Oficial de la Generalitat Valenciana. Els terminis que acaben en dissabte i els dies 24 i 31 de desembre o qualsevol altre que reglamentàriament es declare inhàbil, es consideraran prorrogats al primer dia hàbil següent.
  
2) Podran presentar sol·licituds les llibreries, ja siguen persones jurídiques o físiques legalment constituïdes, que hauran de formalitzar-se segons el model inclòs en l'Annex II de la present orde, i aniran acompanyades dels originals o de fotocòpies compulsades dels documents següents:
  
a) Si el sol·licitant és una persona física, fotocòpia compulsada del document nacional d'identitat.
  
Si el sol·licitant és persona jurídica, fotocòpia compulsada del document públic que n'acredite la constitució, així com la documentació que acredite la representació que ostenta el firmant de la sol·licitud i la fotocòpia compulsada del seu document nacional d'identitat.
  
b) Fotocòpia compulsada del CIF o NIF, segons el sol·licitant siga persona jurídica o física.
  
c) Declaració del representat legal que la llibreria està radicada a la Comunitat Valenciana.
  
d) Memòria en què s'exposaran els motius i raons que justifiquen la candidatura de la llibreria al premi. Eixa memòria haurà de contemplar trajectòria, activitat professional, tipologia dels fons, implantació i repercussió social, així com totes aquelles característiques i actuacions que constituïsquen un factor determinant per a la difusió del llibre i la promoció de la lectura.
  
e) En suport de la sol·licitud, es podrà presentar material annex (vídeos, memòries anuals, etc.) que amplie la informació sobre la llibreria candidata.
  
f) Les llibreries que disposen de 50 o més treballadors han d'acreditar, per mitjà de declaració responsable, el compliment de la normalització sobre integració laboral de les persones amb discapacitat o l'exempció d'esta obligació, en virtut del que disposa l'article 7 de la Llei 11/2003, de 10 d'abril, de la Generalitat, i l'article 38.1 de la Llei 13/1982, de 7 de abril.
  
3) La documentació assenyalada en l'apartat anterior es podrà presentar en el Registre General de la Conselleria de Cultura, Educació i Esport, en el registre de les Direccions Territorials de Cultura, Educació i Esport de Castelló, València o Alacant o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
En el supòsit que la documentació es presente en correus, es presentarà en un sobre obert, per tal que en la capçalera del primer full del document que es desitge enviar, es facen constar, amb claredat, el nom de l'oficina, la data, el lloc, l'hora i el minut d'admissió. Estes circumstàncies hauran de figurar en el resguard justificatiu de l'admissió. El remitent també podrà exigir que es facen constar les circumstàncies de l'enviament, prèvia comparació de la seua identitat amb l'original, en la primera pàgina de la còpia, fotocòpia o un altre tipus de reproducció del document principal que desitge enviar, que haurà d'aportar-se com a forma de rebut que acredite la presentació d'aquell davant l'òrgan administratiu competent.
  
Practicades les diligències indicades, el mateix remitent tancarà el sobre, i l'empleat formalitzarà i entregarà el resguard d'admissió, la matriu del qual arxivarà en l'oficina.
  
4) Les instàncies de sol·licitud es facilitaran als interessats en el Registre General de la Conselleria de Cultura, Educació i Esport i en el Registre de les Direccions Territorials de Cultura, Educació i Esport de Castelló, València o Alacant.
  
5) Si la sol·licitud no reunix els requisits i documents que s'assenyalen en esta base es requerirà l'interessat perquè, en un termini de deu dies, esmene la falta o aporte els documents preceptius, amb indicació que, si no ho fera així, es considerarà que desistix de la petició prèvia resolució, d'acord amb l'article 71, apartat 1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
  
Quarta
  
1. Es nomena una Comissió Tècnica de Valoració de les sol·licituds, integrada per:
  
President: el director general del Llibre i Biblioteques.
  
Vicepresident: el cap d'Àrea de Coordinació de Llibre i Biblioteques
  
Vocals: cinc representants de reconegut prestigi en l'àmbit cultural valencià.
  
Secretari sense vot: el cap del Servici del Llibre.
  
2. La Comissió Tècnica de Valoració examinarà les candidatures presentades i, segons criteris d'interés i oportunitat entorn de la difusió del llibre i la promoció de la lectura, elaborarà la proposta d'adjudicació d'este premi, l'aprovació de la qual correspondrà al director general del Llibre i Biblioteques, el qual dictarà per delegació una Resolució que serà notificada a la llibreria beneficiària.
  
Per a la proposta d'adjudicació, en cas d'empat de les millors proposicions, la Comissió Tècnica de Valoració tindrà en compte la preferència exigida en l'article 8 de la Llei 11/2003, de 10 d'abril, de la Generalitat Valenciana, sobre l'Estatut de les Persones amb Discapacitat.
  
3. Si en el termini de tres mesos, comptats a partir de l'endemà de la data de finalització del termini de presentació de les instàncies en el Registre de l'òrgan competent per a tramitar-les, no s'aprova la resolució corresponent i es realitza la notificació als interessats, es considerarà que totes les peticions presentades han sigut desestimades.
  
4. El premi no podrà quedar declarat desert.
  
Quinta. Forma de pagament
  
Per a fer efectiu este pagament, la llibreria beneficiària haurà d'haver presentat prèviament la documentació següent, en el termini de trenta dies a partir de la recepció de la notificació de la Resolució:
  
1) Imprés d'altes de tercers per a pagaments de la Generalitat Valenciana omplit com cal segons model de l'Annex III.
  
2) Certificats acreditatius que la llibreria es troba al corrent de les seues obligacions tributàries ?tant pel que fa als tributs estatals com als autonòmics- i davant de la Seguretat Social, referida als 12 mesos anteriors a la sol·licitud de la subvenció, en els termes previstos en l'Orde de la Conselleria d'Economia i Hisenda de 30 de maig de 1996 (DOGV de 21 de juny de 1996).
  
Sexta. Obligacions des beneficiari
  
a) Sotmetre's a les actuacions de control financer que corresponen a la Intervenció General relatives a l'ajuda concedida.
  
b) Comunicar a la Conselleria de Cultura, Educació i Esport l'obtenció de subvencions o ajudes per al mateix objecte, procedents de qualssevol administracions o ens públics.
  
Sèptima
  
Serà procedent el reintegrament de les quantitats percebudes i l'exigència d'interessos de demora, des del pagament de l'ajuda, en els casos següents:
  
a) Obtindre l'ajuda sense complir les condicions requerides per a això.